Այդուհանդերձ վերջին տարիներին արդյունաբերական եւ տնտեսական ձեռնարկությունների, ձկնաբուծական լճակների ստեղծումը կտրուկ կրճատել է որդան կարմիրի տարածման սահմանները եւ վտանգել այդ արժեքավոր միջատի գոյությունը: Արգելոցը պետական հոգածության կարիք ունի, քանի որ մի ճշմարտություն ակնհայտ է՝ եթե հաջողվի բացահայտել որդան կարմիրի ստացման գաղտնիքը եւ վերսկսել այդ ներկի արտադրությունը՝ մեր երկիրը կրկին մենաշնորհային իրավունք ձեռք կբերի եւ հնագույն ժամանակներից հայ մարդուն տրված աստվածային պարգեւը կծառայի ի նպաստ Հայաստանի տնտեսական զարգացման: